En l'actualidat as estimacions sobre o numero de fablants d'a luenga varian prou. O frisión de Saterland ye parlau alto u baixo por 2.250 personas d'as 10.000 que viven en ista rechión. S'estima que 2.000 personas charran a luenga, d'as qualas una mica menos d'a metat son fablants patrimonials. A gran mayoría de fablants perteneixen a las cheneracions mas mayors; por o que o frisón de Saterland ye una luenga muit menazada. Manimenos ye posible que en o esdevenidero no s'amorte de tot, ya que bells estudeos suchieren que ye creixindo o numero de parlants entre as cheneracions mas chovens, mesmo entre os ninons, en a rechión de Saterland.